94845d2ea9abba7ff5192697a2a06038

 Jeg er en pige på 21 år nu. Jeg har en kæreste, som jeg har været sammen med i 2 år, vi har dog kendt hinanden i 6 år.  

  

For et år siden fik jeg konstateret, at jeg havde en depression. Det påvirkede vores sexliv rigtig meget, da min sexlyst dalede og nærmest forsvandt.   

Min kæreste hjalp mig gennem ALT og var mere end forstående. Jeg prøvede at "tvinge" mig selv til at have sex en gang om ugen, så vores sexliv ikke helt forsvandt. For mig var det desværre bare noget, som skulle overstås.   

  

Jeg fik at vide af psykolog og læge, at min sexlyst ville komme igen så snart, depressionen var ovre.  

  

For en måned siden fik jeg så endelig den gode nyhed omkring, at min depression var slut. Min sexlyst er på ingen måde kommet tilbage, og det gør mig ufattelig ked af det.  

  

Jeg er slet ikke i tvivl om, at min kæreste ikke ser vores sexliv som tilfredsstillende. Han vil naturligvis gerne have mere sex end, nu et par gange om måned.   

  

Da vi fandt sammen havde vi sex hver dag, så der er bestemt også forskel på mængden, og dét gør mig bare endnu ked af det, usikker og så bliver det bare som en ond cirkel.  

  

Jeg ved simpelthen ikke, hvad jeg kan gøre, for at få min sexlyst tilbage? Det tager rigtig hårdt på vores forhold.  

  

Jeg håber MEGET, at du kan hjælpe.  

  

Mange hilsner Mette. 
Forsvinde sexlyst pågrund af depression
=======================================


ungzone.dk
2019.43

 Hej Mette,  
Kan se ingen af vores rådgivere har kunne svaret på dit spørgsmål endnu. Jeg tror desværre ikke vi har erfaringerne til at turde give dig et godt råd på dette emne. Men derfor skal du ikke helt slippe for et råd:  
Du snakker om at du da du fik depressionen, der havde du haft nogle samtaler med læge og psykolog om netop dette problem. Jeg vil helt klart foreslå dig at du prøver at snakke med dem igen. De vil helt sikkert kunne give dig nogle gode råd og måske henvise dig til nogen der kan hjælpe.  
Vil også anbefale dig at snakke med en sexolog, da det netop er sådan nogle problemer de arbejder med til dagligt. Som start kan du fx prøve at skrive til [Joan Ørtings brevkasse](https://www.joanoerting.dk/brevkasse/).  
Håber du kan bruge mine råd og at det lykkedes mellem her,\_Martin 